

REPUBLIKA HRVATSKA

KRAPINSKO ZAGORSKA ŽUPANIJA

OPĆINA VELIKO TRGOVIŠĆE

OPĆINSKO VIJEĆE

KLASA:

URBROJ:

Veliko Trgovišće,

Na temelju članka 78. Zakona o komunalnom gospodarstvu („Narodne novine“ broj: 68/18, 110/18, 32/20, 145/24) i članka 35. Statuta općine Veliko Trgovišće („Službeni glasnik KZŽ“ broj: 23/09., 08/13, 06/18, 17/20, 8/21, 30/21 – proč.tekst) Općinsko vijeće općine Veliko Trgovišće na -------- sjednici održanoj dana ---------------- godine donijelo je

**O D L U K U**

**o izmjeni Odluke o komunalnom doprinosu**

Članak 1.

U Odluci o komunalnom doprinosu („Službeni glasnik KZŽ: broj: 54/18, 20/19) članak 7. mijenja se i glasi:

„(1)Jedinična vrijednost komunalnog doprinosa prema zonama iz stavka 1. ovog članka, po m3 građevine, iznosi:

- za I zonu - 4,00 EUR /m3

- za II zonu - 3,50 EUR/m3

- za III zonu - 3,00 EUR/m3“

Članak 2.

Članak 10. mijenja se i glasi:

„(1) Obveznik plaćanja komunalnog doprinosa, ako gradi, dograđuje, nadograđuje ili rekonstruira građevinu za stanovanje isključivo od drvenog materijala na tradicionalan zagorski način, ima pravo na oslobođenje, od obračunate vrijednosti komunalnog doprinosa po odredbama ove Odluke, u visini od 80 %.

(2) Ştanovnici Općine imaju pravo na oslobođenje od plaćanja komunalnog doprinosa u visini od 70 % od obračunate vrijednosti komunalnog doprinosa po odredbama ove Odluke, ako gradi, dograđuje, nadograđuje ili rekonstruira građevinu kojom rješavaju vlastito stambeno pitanje.

(3) Stanovnik Općine koji ima riješeno stambeno pitanje također ostvaruje pravo na oslobođenje od plaćanja komunalnog doprinosa u visini od 70 % od obračunate vrijednosti komunalnog doprinosa po odredbama ove Odluke, ako gradi, dograđuje , nadograđuje ili rekonstruira stambenu građevinu kojom rješava stambeno pitanje članu uže obitelji, o čemu prilaže ovjerenu pismenu izjavu.

(4) Obveznik komunalnog doprinosa koji ima prebivalište na području Općine, a gradi, dograđuje ili nadograđuje kuću za odmor - ima pravo na oslobođenje od 50%,

(5) Obveznik komunalnog doprinosa koji nema prebivalište na području Općine, a gradi, dograđuje ili nadograđuje stambenu građevinu kojom rješava vlastito stambeno pitanje - ima pravo na oslobođenje od 50%,

(6) Obveznik komunalnog doprinosa koji nema prebivalište na području Općine, a gradi, dograđuje ili nadograđuje kuću za odmor - ima pravo na oslobođenje od 30%,

(7) Obveznik komunalnog doprinosa koji ima prebivalište ili sjedište na području Općine, a gradi, dograđuje, nadograđuje ili rekonstruira građevinu namijenjenu daljnjoj prodaji ostvaruje pravo na oslobođenje od 20 % komunalnog doprinosa obračunatog po odredbama ove Odluke.

(8) Obveznik komunalnog doprinosa koji nema prebivalište ili sjedište na području Općine, a gradi, dograđuje , nadograđuje ili rekonstruira građevinu namijenjenu daljnjoj prodaji ostvaruje pravo na oslobođenje od 10 % komunalnog doprinosa obračunatog po odredbama ove Odluke.“

Članak 3.

Članak 11. mijenja se i glasi:

„(1) Pravo na oslobođenje od plaćanja komunalnog doprinosa u visini od 100 % od obračunate vrijednosti komunalnog doprinosa po odredbama ove Odluke ostvaruje obveznik komunalnog doprinosa ako gradi, dograđuje, nadograđuje ili rekonstruira građevinu namijenjenu obavljanju poljoprivredne djelatnosti.

(2) Pravo na oslobođenje od plaćanja komunalnog doprinosa u visini od 20 % ostvaruje obveznik kod izgradnje, dogradnje , nadogradnje ili rekonstrukcije građevine koji su namijenjeni gospodarstvu ( proizvodnja, servisi, trgovina, usluge) .

(3) Dodatno oslobođenje od plaćanja komunalnog doprinosa ostvaruje investitor koji gradi, dograđuje, nadograđuje ili rekonstruira građevinu namijenjen gospodarstvu, osim poljoprivrede, u slučaju :

- ako je sjedište na području općine Veliko Trgovišće - 10%

- ako proizvodni program prelazi 60% ukupnog prometa - 5%

- ako obavlja komunalnu ili sličnu uslužnu djelatnost - 5 %. „

Članak 4.

Ova Odluka stupa na snagu osmog dana od dana objave, a objavit će se u „Službenom glasniku Krapinsko-zagorske županije“.

**PREDSJEDNICA**

**OPĆINSKOG VIJEĆA**

Štefica Kukolja